[{"text_idx": "#000002", "text": "Yn amlwg, pwrpas helm fyddai amddiffyn y pen ac felly\u2019r ymennydd."}, {"text_idx": "#000003", "text": "Iachawdwriaeth yw cael eich achub rhag rhywbeth.\nFelly beth mae\u2019r Cristion wedi ei achub rhagddo? Yr ateb yw pechod.\nPechod yw problem fwyaf pob person yn y byd. Mae\u2019n golygu ein bod yn elynion i Dduw ac yn ein gwahanu ni oddi wrtho. Mae\u2019r Cristion wedi ymddiried yn Iesu i ddelio a\u0302\u2019i bechod pan gymerodd gosb Duw am ei bechod ar y groes. Er hyn rydym yn dal i fyw mewn byd o bechod ac rydym yn dal i bechu. Ond rydym yn gwybod yn y pen draw fod y nefoedd yn ein haros a bod Iesu wedi paratoi lle ar ein cyfer i fod gydag ef i dragwyddoldeb."}, {"text_idx": "#000004", "text": "Beth mae\u2019n ei olygu i wisgo helm iachawdwriaeth?"}, {"text_idx": "#000005", "text": "Mae\u2019r helm yn amddiffyn yr ymennydd, a chyda\u2019r ymennydd rydym yn meddwl. Mae ein hiachawdwriaeth yn effeithio ar y ffordd rydym yn meddwl.\nMae gwisgo helm iachawdwriaeth yn golygu ein bod yn cofio ein bod yn ddieuog yng ngolwg Duw a gyda\u2019r nefoedd o\u2019n blaen, dim ots beth sy\u2019n digwydd yn y byd yma."}, {"text_idx": "#000006", "text": "Sut mae\u2019n help i ni yn y frwydr?"}, {"text_idx": "#000007", "text": "Mae Satan yn ceisio dylanwadu ar y ffordd mae\u2019r Cristion yn meddwl. Gall e wneud i\u2019r Cristion gwestiynu pwynt ufuddhau i Dduw pan fydd bywyd yn anodd. Gall e wneud i ti edrych o gwmpas ar bobl eraill sydd ddim yn Gristnogion ac sydd i weld yn llwyddo. Mae\u2019r helm yn cadw dy lygaid ar y nefoedd, yn dy atgoffa bod dy etifeddiaeth yn y nefoedd yn dragwyddol. Mae\u2019n dy atgoffa dy fod di\u2019n blentyn i Dduw, dim ots beth yw dy amgylchiadau, ac na all dim byd dy wahanu oddi wrth gariad Duw."}, {"text_idx": "#000008", "text": "Sut ydym yn ei wisgo?"}, {"text_idx": "#000009", "text": "Gweddi\u0308o am help Duw i gofio bod dy etifeddiaeth yn y nefoedd yn dragwyddol ac nad oes dim byd yn gallu dy wahanu oddi wrth dy etifeddiaeth nac oddi wrth gariad Duw."}]